open-index/open-wikipedia-markdown huggingface dataset:
சாம்ஸ்

**சாம்ஸ்** (*Chaams*, பிறப்பு 30 நவம்பர் 1972) என்பவர் ஒரு இந்திய திரைப்பட நடிகர் ஆவார். இவர் குறிப்பாக தமிழ் படங்களில் நகைச்சுவைப் பாத்திரங்களில் தோன்றினார். இவரது இயற் பெயர் சுவாமிநாதன் ஆகும். குறிப்பாக கிரேசி மோகனின் *நாடகங்களில் மற்றும் [[பாலைவனச் சோலை (2009 திரைப்படம்)|பாலைவனச் சோலை]]* (2009) மற்றும் *[[ஒன்பதுல குரு (திரைப்படம்)|ஒன்பதுல குரு]]* (2013) ஆகிய குறிப்பிடத்தக்க படங்களில் நடித்துள்ளார். மேலும் இவர் தமிழ்த் திரை அலைவரிசையின் நகைச்சுவை நிகழ்ச்சியில் ஜி. கார்த்திகேயனுடன் தோன்றியுள்ளார்.

## திரைப்படவியல்

## குறிப்புகள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:திருச்சிராப்பள்ளித் திரைப்பட நடிகர்கள்
காசுமீர கத்தூரி மான்

**காசுமீர கத்தூரி மான்** (*Kashmir musk deer*) (*மோசசு கப்ரியசு*) ஆப்கானித்தான், இந்தியா மற்றும் பாக்கித்தானை பூர்வீகமாகக் கொண்ட அருகிய இனமாகக் கத்தூரி மான் உள்ளது. சமீபத்திய ஆய்வுகள் கத்தூரி மான் மேற்கு நேபாளத்தைப் பூர்வீகமாகக் கொண்டுள்ளன என்பதைக் காட்டுகின்றன. இந்த இனம் முதலில் ஆல்பைன் கத்தூரி மானின் துணையினமாக விவரிக்கப்பட்டது. ஆனால் இப்போது இது தனி சிற்றினமாக வகைப்படுத்தப்பட்டுள்ளது. இந்த மான் 60 செ.மீ. உயரமுடையது. ஆண் மான்களுக்குக் கொம்புகள் உண்டு. இவை இனச்சேர்க்கையின் போது பெண் மானைக் கவரப் பயன்படுத்துகின்றன.

ஆசியா முழுவதும் காணப்படும் ஏழு ஒத்த உயிரினங்களில் ஒன்றான காசுமீர கத்தூரி மான், வாழ்விட இழப்பு காரணமாகவும், வேட்டையாடுபவர்களாலும் ஆபத்தில் உள்ளது. இந்த மான்களில் காணப்படும் விலைமதிப்பற்ற வாசனை சுரப்பிகளுக்காக வேட்டையாடப் படுகிறது. இது பாக்கித்தானில் ஆபத்தான உயிரினமாகப் பட்டியலிடப்பட்டுள்ளது.

ஆப்கானிஸ்தானில் 1948 முதல் 2009 வரை காசுமீர கத்தூரி மான் அறிவியல் பூர்வமாக அறிவிக்கப்படவில்லை. ஆனால் ஆப்கானித்தானின் நூரிஸ்தான் மாகாணத்தில் ஜூன் 2009 இல் நடத்தப்பட்ட ஒரு ஆய்வில், குறைந்தது மூன்று மாதிரிகள் கண்டுபிடிக்கப்பட்டன. கட்டுப்பாடற்ற வேட்டை, விரைவான காடழிப்பு, வாழ்விடச் சிதைவு மற்றும் கடுமையான சட்டங்கள் இல்லாததால்  கத்தூரி மானின் அழிவு நீடிக்கின்றது. கோடையில், கத்தூரி மான் சிதறிய பாறை வெளிப்புறங்களில் ஆல்பைன் காடுகளில் 3,000 முதல் 3,500 மீ. உயரத்தில் காணப்படுகிறது. இவை தொடர்ந்து செங்குத்தான சரிவுகளை (≥ 20 °) பயன்படுத்துகின்றன. இதனால் இவற்றை அணுகுவது கடினமாக உள்ளது. ஆப்கானிஸ்தானில் கத்தூரி மான்களின் பொருத்தமான வாழ்விடங்களாக சி. நூரிஸ்தான் (75.5%), குனர் (14.4%) மற்றும் லக்மான் (10.1%) மாகாணங்கள் உள்ளன. இம்மாகாணங்களில் சுமார் 1,300 சதுர கி.மீ. பரப்பளவில் இவை காணப்படுகின்றன. ஒப்பீட்டளவில் பரந்ததாக இருந்தாலும், ஆப்கானிஸ்தானில் காசுமீர கத்தூரி மான்களின் வாழ்விடங்கள் தொடர்ச்சியாக இல்லாமல் துண்டு துண்டாகத் உள்ளன.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:பாலூட்டிகள்
பகுப்பு:கத்தூரி மான்கள்
அம்பானி சங்கர்

**அம்பானி சங்கர்** (*Ambani Shankar*) என்பவர்  இந்திய நடிகராவார். இவர் குறிப்பாக தமிழ் படங்களில் நடித்துவருகிறார். இவர் *[[ஜி (திரைப்படம்)|ஜி]]* (2005), *[[அம்பாசமுத்திரம் அம்பானி]]* (2010) உள்ளிட்ட படங்களில் தோன்றியுள்ளார், மேலும் இவரது திரைப் பெயரை பிந்தைய படத்திலிருந்து பெற்றார்.

## தொழில்
சங்கர் மதுரையின் திருமங்கலத்தில் வளர்ந்தார்.  நடிகர் வடிவேலுவின் வெற்றியால் ஈர்க்கப்பட்ட இவர், திரைப்படங்களில் நடிக்க  2004 ஆம் ஆண்டில் சென்னைக்குச் சென்றார். திரைப்படங்களில் வாய்ப்பு  பெற முடியாமல், கே. பாக்யராஜின் அலுவலகத்தில் எழுத்தராக பணியாற்றத் தொடங்கினார். *[[ஜி (திரைப்படம்)|ஜி]]* (2005) படத்தில் சாலை ஓர மிதிவண்டி புழுது பார்ப்பவர் பாத்திரத்தை  என். லிங்குசாமி அளித்தார். *[[இந்திரலோகத்தில் நா. அழகப்பன்]]* (2008) மற்றும் *[[குசேலன் (திரைப்படம்)|குசேலன்]]* (2008) உள்ளிட்ட படங்களில் சிறிய நகைச்சுவை வேடங்களில் தொடர்ந்து நடித்தார்.

சங்கருக்கு  ஒரு திருப்புமுனையாக அமைந்தது *[[அம்பாசமுத்திரம் அம்பானி]]* (2010) படமாகும். அதில் கருணாசுடன் இணைந்து ஒரு எதிர்மறை கதாப்பாத்திரத்தில் நடித்தார். ரெடிஃப்.காம் படத்தில் இவரது நடிப்பைப் பாராட்டியது. அதேபோல், Sify.com இவரை "ஒரு நல்ல நடிகர்" என்று குறிப்பிட்டது. பின்னர் இவர் தனது திரைப் பெயருக்கு முன்னொட்டாக "அம்பானி"யைச் சேர்த்தார்.

2013 இல், சங்கர் நடிகர் விஜயுடன் இணைந்து ஜோஸ் ஆலுக்காஸ் விளம்பரத்தில் தோன்றினார். 2017 ஆம் ஆண்டில், தமிழ்நாடு மாநில பாரா பேட்மிண்டன் போட்டியில் பங்கேற்று தங்கப்பதக்கம் வென்றார்.

## திரைப்படவியல்

## குறிப்புகள்

## வெளி இணைப்புகள்

* முகநூலில் அம்பானி ஷங்கர்

பகுப்பு:1988 பிறப்புகள்
பகுப்பு:மதுரைத் திரைப்பட நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
அரிசுட்டாட்டிலின் உயிரியல்

**அரிசுட்டாட்டிலின் உயிரியல்** (*Aristotle's biology*)   அரிசுட்டாட்டிலின் அறிவியல் நூல்களில் ஒன்றாகும். அரிசுட்டாட்டில் இந்நூலில் உயிரியலின் கோட்பாட்டை, முறையான நோக்கீடுகள். விலங்கியல் சார்ந்து திரட்டிய தகவல்கள் சார்ந்த வரையறுக்கிறார். இவற்றில் உள்ள பல நோக்கீடுகளை அவர் இலெசுபோசு தீவில் தங்கியிருந்தபோது திரட்டியுள்ளார். இவை குறிப்பாக, தற்போது கல்லோன் வளைகுடா எனப்ப்டும் பிரா கடற்கழிமுகத்தில் திரட்டிய கடல் உயிரியல் சார்ந்த தகவல்களின் விவரங்களை உள்ளடக்குகின்றன.. இவரது உயிரியல் கோட்பாடு பிளாட்டோவின் வடிவக் கோட்பாட்டில் இருந்து பெறப்பட்டதானாலும். அதிலிருந்து வேறுபட்ட வடிவக் கருத்தினக் கண்ணோட்டத்தைச் சார்ந்த ஒன்றாக அமைகிறது.

## சூழல் களம்

## குறிப்புகள்

## மேற்கோள்கள்

## தகவல் வாயில்கள்
* 
*  
* 
* 
* 
* 
* 
* 
* 
* 

பகுப்பு:உயிரியலின் வரலாறு
பகுப்பு:விலங்கியலின் வரலாறு
பகுப்பு:பண்டைய கிரேக்க அறிவியல்
பகுப்பு:அரிசுட்டாட்டில்
இரணியன்வலசை

**இரணியன்வலசை** (*Eraniyan Valasai*) என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராமநாதபுரம் வட்டாரத்தில் உள்ள அத்தியூத்து ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் இராமநாதபுரம் ஊராட்சி ஒன்றியத்தில் அமைந்துள்ளது. இக்கிராமமானது திருவாடானை சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டதாகும். 
## மேற்கோள்கள்

பகுப்பு:இராமநாதபுரம் மாவட்டத்திலுள்ள கிராமங்கள்
சிலாபட்டா காடு

**சிலாபட்டா காடு** (*Chilapata Forest*)  இந்தியாவின் மேற்கு வங்காள மாநிலத்தின் அலிப்பூர்துவார்  மாவட்டம் தூவார் மண்டலத்தில் உள்ள ஜல்தாபாரா தேசியப் பூங்காவிற்கு அருகில் அமைந்திருக்கும் ஓர் அடர்ந்த காடாகும். அலிப்பூர்துவாரிலிருந்து சுமார் 20 கி.மீட்டர் தொலைவிலும் அசிமரா நகரத்திலிருந்து சில நிமிடங்கள் தொலைவிலும் சிலாபட்டா காடு அமைந்துள்ளது.
## சூழலியல்

சிலாபட்டா காடு ஜல்தாபாரா தேசிய பூங்காவிற்கும் பக்சா புலிகள் காப்பகத்திற்கும் இடையில்   யானைகளுக்கான நடைபாதையை உருவாக்குகிறது. புதிய இன விலங்குகள், பெரிய காண்டாமிருகங்கள் உட்பட பல வனவிலங்குகள் இக்காட்டில் வசிக்கின்றன. 1892-1904 ஆம் ஆண்டு காலத்தில்  சிலாபட்டா வனப்பகுதியிலும் அதைச் சுற்றியுள்ள பகுதிகளிலும் வேட்டையாடிய  கூச் பெகர் மன்னன்,  காண்டாமிருகம் ஒன்றை  கொன்றது, ஒன்றைக் காயப்படுத்தியது மற்றும் 14 காண்டாமிருகங்களைப் பார்த்தது போன்ற செய்திகள் பதிவுசெய்யப்பட்டுள்ளன. தற்பொழுது இக்காட்டில் காண்டாமிருகங்களைப் பார்ப்பது  அரிதாகிவிட்டது. பொதுவாக இந்திய சிறுத்தைகளும் இதைப்போலவே அரிதாகி வருகின்றன.
 
சுற்றுச்சூழல் சுற்றுலா பழங்குடியின ரபா இன மக்களுக்கு ஒரு புதிய வருமான ஆதாரத்தை வழங்கும் என்று நம்பப்படுகிறது. அவர்கள் தற்போது முக்கியமாக விறகுக்காக மட்டுமே காட்டை நம்பியுள்ளனர்.
## சுற்றுலா
மேற்கு வங்க மாநில வன மேம்பாட்டு நிறுவனம்  கோடல்பாசுட்டி கிராமத்தில் சுற்றுச்சூழல் பாதிப்பில்லாத அடிப்படை வசதிகள் கொண்ட உல்லாச இருப்பிடங்களை நடத்தி வருகிறது.

ஐந்தாம் நூற்றாண்டில் இந்தியாவின் பொற்காலம் என்று கருதப்பட்ட குப்தர் காலத்தில் கட்டப்பட்ட பாழடைந்த "நல்ராசா கார்" அல்லது நல் மன்னர்களின் கோட்டை இங்குள்ள முக்கியமான இடங்களில் ஒன்றாகும். மோசமாக பராமரிக்கப்பட்டாலும் இந்த சுற்றுலா தளம் கணிசமான தொல்பொருளியல் ஆர்வத்தைக் கொண்டுள்ளது. மதுரா தேயிலைத் தோட்டத்தின் வழியாக பயணிக்கும் டோங்கா குதிரைச் சவாரி செய்தல், பனியா ஆற்றில் படகு சவாரி செய்தல் மற்றும் கல்கினி, பனியா மற்றும் பூரி பாசுராவின் ஆறுகளின் சங்கமத்தில் பயணம் செய்வது ஆகியவை இதர சுற்றுலா அம்சங்களாகும்.
 
## மேற்கோள்கள்

## புற இணைப்புகள்
*
*https://beyotee.com/chilapata 

பகுப்பு:மேற்கு வங்காளம்
பகுப்பு:அலிப்பூர்துவார் மாவட்டம்
வில்லியம்சன் சருகுமான்

**வில்லியம்சன் சருகுமான்** *(Williamson's mouse-deer)(டிராகுலசு வில்லியம்சோனி)* என்பது இரட்டைப்படைக்  குளம்பிகளான இவை சருகுமான் குடும்பத்தினைச் சார்ந்தவை. இவை தாய்லாந்திலும், சீனாவிலும் காணப்படுகின்றன.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
சிக்மோ

thumb|468x468px| சிக்மோவில் ஆரத் வைத்திருக்கும் சிறுவன்
**சிக்மோ (**Shigmo) அல்லது **சிசிரோத்சவம்** (Shishirotsava)  என்பது இந்திய மாநிலமான கோவாவில் கொண்டாடப்படும் ஒரு வசந்த விழாவாகும். இந்து சமூகத்தின் முக்கிய பண்டிகைகளில் ஒன்றான இது கொங்கணி புலம்பெயர்ந்தோரால் கொண்டாடப்படுகிறது. மேலும், இந்திய திருவிழாவான ஹோலியின் ஒரு பகுதியாகவும் இருக்கிறது.

## சொற்பிறப்பியல்
சிக்மோ என்ற கொங்கணி சொல் பிராகிருத சொல்லான *சுகிமாகோ*விலிருந்தும் சமசுகிருத சொல்லான *சுக்ரிஷ்மகா* என்ற வார்த்தையிலிருந்து வந்தது. 

## சிக்மோ இப்போது
சமீபத்திய ஆண்டுகளில், பாரம்பரிய நாட்டுப்புற மற்றும் தெரு நடனக் கலைஞர்களைக் கொண்ட பொது சிக்மோ நிகழ்ச்சிகளுக்கு மாநில அரசு ஆதரவளித்துள்ளது. மேலும், பிராந்திய புராணங்கள் மற்றும் மதங்களை சித்தரிக்கும் வகையில் விரிவாக கட்டப்பட்டமைக்கபட்டுள்ளது. இதற்கிடையில், கோவாவின் பல்வேறு கிராமப் பகுதிகளிலும் சிக்மோ திருவிழாக்கள் தொடர்கின்றன. பதினைந்து நாட்களுக்கு மேலாக, வெவ்வேறு பகுதிகளில் வெவ்வேறு நாட்களில் கொண்டாடப்படுகின்றன. இந்தத் திருவிழா ஒவ்வொரு ஆண்டும் மார்ச் மாதத்தில் கொண்டாடப்படுகிறது. இது இந்து சந்திர நாட்காட்டியுடன் இணைக்கப்பட்டுள்ளது. எனவே கிரெகொரியின் நாட்காட்டியின் படி இதன் தேதி மாறுபடும்.

## மாறுபாடுகள்
சிக்மோ திருவிழாவில் தக்தோ சிக்மோ ("சிறிய சிக்மோ") மற்றும் வாட்லோ சிக்மோ ("பெரிய சிக்மோ") என இரண்டு வகைகள் உள்ளன.  தக்தோ சிக்மோ பொதுவாக விவசாயிகள், தொழிலாளர் வர்க்கம் மற்றும் கிராமப்புற மக்களால் கொண்டாடப்படுகிறது. அதே நேரத்தில் வாட்லோ சிக்மோ அனைவராலும் ஒன்றாக கொண்டாடப்படுகிறது. 

## நேரம்
இந்திய சந்திர மாதமான பங்குனி மாத பௌர்ணமி நாளுக்கு ஐந்து நாட்களுக்கு முன்னர் தக்தோ சிக்மோ தொடங்கி,   கோவாவின் பழைய வெற்றிப் பகுதிகளில் ( (பதினாறாம் நூற்றாண்டிலிருந்து தொடங்கி நீண்ட காலத்திற்கு போர்த்துகீசிய காலனித்துவ ஆட்சியின் கீழ் இருந்த பகுதிகள்) ) முழு நிலவு நாளில் முடிகிறது. மறுபுறம், வாட்லோ சிக்மோ பெரும்பாலும் புதிய வெற்றிப் பகுதிகளில் கொண்டாடப்படுகிறது. இது பங்குனியின் பௌர்ணமி நாளில் தொடங்கி ஐந்து நாட்கள் தொடர்கிறது.

## நாட்டுப்புற பாடல்கள் நடனங்கள், கோயில் திருவிழா
தக்தோ சிக்மோ முக்கியமாக நாட்டுப்புற பாடல்கள் மற்றும் நாட்டுப்புற நடனங்களின் திருவிழாவாக கருதப்படுகிறது.  வாட்லோ சிக்மோ கிராமக் கோவிலில் நிகழ்த்தப்படும் ஒரு திருவிழாவாக கருதப்படுகிறது.  ஒரே காலகட்டத்தில் வெவ்வேறு தேதிகளில் வெவ்வேறு கோவில்களில் இது கொண்டாடப்படுகிறது. முதல் நாளில், கிராம தெய்வம் நீராடப்பட்டு குங்குமப்பூ உடையணிந்து வருகிறது.  உணவுப் பிரசாதத்திற்குப் பிறகு, ஒரு விருந்து நடத்தப்படுகிறது.  பதர்பியா, கன்சர்பால்  மற்றும் தர்கலே கோவில்களில் சிக்மோ கொண்டாடப்பட்டது. இத்திருவிழா, கோவா மற்றும் அண்டை மாநிலங்களில் மிகவும் பிரபலமானது. மேலும், ஏராளமான பக்தர்களையும் சுற்றுலாப் பயணிகளையும் ஈர்க்கிறது.

## மேலும் காண்க

* சாத்ரா

## மேற்கோள்கள்

பகுப்பு:இந்து சமய விழாக்கள்
தரவுகள் போதாது

**தரவுகள் போதாது** (Data Deficient-DD) இனங்கள் என்பது பன்னாட்டு இயற்கை பாதுகாப்புச் சங்கம் (ஐ.யூ.சி.என்) வகைப்படுத்தப்பட்டுள்ளது இனங்களில் ஒன்றாகும். இது பாதுகாப்புச் செய்யப்பட வேண்டிய இனத்திற்கானகாப்பு நிலையை முறையாக மதிப்பிடுவதற்கு போதுமான தகவல்கள் இல்லை என்பதாகும். இதில் உள்ள இனங்கள் குறித்து விரிவான ஆய்வு செய்யப்படவில்லை என்பதை இது குறிக்கவில்லை; ஆனால் உயிரினங்களின் குறைவான அல்லது எந்த தகவலும் இந்த இனங்களின் செறிவு மற்றும் பரவல் குறித்துக் கிடைக்கவில்லை என்பதை இது குறிக்கிறது.

ஐயுசிஎன் “தரவுகள் போதாது” என இனங்களைப் பதிவு செய்யும்போது கவனமாகப் பதிவிட வேண்டுகிறது. "ஒரு இனத்தின் வரம்பு ஒப்பீட்டளவில் குறுகியதாக இருப்பதாக சந்தேகிக்கப்பட்டால், கணிசமான காலம் கடந்துவிட்டால் அந்த இனத்தின் கடைசி பதிவின் அடிப்படையில், அச்சுறுத்தப்பட்ட நிலை நியாயப்படுத்தப்படலாம்"  (முன்னெச்சரிக்கை கொள்கையையும் காண்க).

## மேற்கோள்கள்

## வெளி இணைப்புகள்

* 
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல்
சாத்ரா

**சாத்ரா** (Zatra) என்பது கோவாவில் உள்ள இந்துக் கோவில்களில் கொண்டாடப்படும் புனித யாத்திரைகளுக்கான கொங்கணி மொழிச் சொல்லாகும். இந்தி, மராத்தி மற்றும் நேபாளி ஆகிய மொழிகளிலிலும் இதற்குச் சமமான சொல்கள் காணப்படுகிறது. அவை யாத்திரை அல்லது ஜாத்ரா எனப்படுகிறது. மகாராட்டிராவில் உருசு என்ற மாற்று வார்த்தையும் பயன்படுத்தப்படுகிறது.

சாத்ராவின் போது, இந்து தெய்வம் அல்லது தெய்வங்களின் சிலை (கள்) அல்லது மூர்த்திகள் பல்லக்குகளில் அல்லது பெரியத் தேரில் சிறப்பு ஊர்வலமாக எடுத்துச் செல்லப்படுகின்றன.

## விழா
பாரம்பரியமாக, ஒவ்வொரு கோவிலும் ஆண்டுக்கு ஒரு முறை பாரம்பரிய நாளில் இந்த விழாவைக் கடைப்பிடிக்கிறது. அனைத்து விழாக்களும் வழக்கமாக அக்டோபரில் தீபாவளிக்குப் பிறகு நிகழ்கின்றன. மார்ச் மாதத்தில் சிக்மோ அல்லது ஹோலி பண்டிகை வரை தொடர்கின்றன. கோவாவின் மிகவும் பிரபலமான சாத்ராவானது, பனஜியிலிருந்து சுமார் 30 கி.மீ தூரத்தில் அமைந்துள்ள சிர்கோவோவில் உள்ள இந்துக் கோயிலான லைராய் கோயிலிலும், பனஜியிலிருந்து சுமார் 50 கி.மீ மற்றும் மட்காவிலிருந்து 18 கி.மீ. தூரமுள்ள கியூபெம் வட்டத்தி படோர்பா என்ற கிரமத்திலுள்ள சாந்ததுர்கா என்றா தெய்வத்திற்கும் நடக்கிறது. இந்த சாத்ராக்களை அதன் மற்ற வணிக மற்றும் பொழுதுபோக்கு நடவடிக்கைகளுக்காக கும்பமேளாவுடன் ஒப்பிடலாம்.
## பிரபல உணவு
சாத்ராவின் போது விற்கப்படும் மற்றும் உட்கொள்ளும் பிரபலமான தின்பண்டங்களாக லட்டு மற்றும் காஜே ஆகியவை இருக்கிறது. அவை வறுத்த கொண்டைக்கடலை மாவுடன் வெல்லம் மற்றும் எள் கலவையில் நனைத்து வழங்கப்படுகின்றன.

## பிற இடங்களில்
கோவாவுக்கு வெளியே, மிகவும் பிரபலமான சாத்ரா என்பது இந்தியாவின் ஒடிசாவின் புரி ஜெகன்நாதர் கோயில் தேரோட்டம் ஆகும். இது ஜுகர்நாத் என்ற வார்த்தையை ஆங்கில மொழியில் பங்களித்தது.

## குறிப்புகள்

பகுப்பு:மகாராட்டிரப் பண்பாடு
பகுப்பு:இந்து சமய விழாக்கள்
குள்ள கத்தூரி மான்

**குள்ள கத்தூரி மான்** (*Dwarf musk deer*) அல்லது **சீன வன கத்தூரி மான்** (*மோசசசு பெரெசோவ்சுகி*, Chinese) என்பது தெற்கு மற்றும் மத்திய சீனா மற்றும் வடக்கு வியட்நாம் பகுதியில் மட்டுமே காணப்படும் கத்தூரி மானாகும். இது இரட்டைப்படைக் குளம்பியாகும். இந்த இனத்திற்கு இதனைச் சேகரித்த மிகைல் மிகைலோவிச் பெரெசோவ்ஸ்கியின் பெயரிடப்பட்டது. ஜூன் 14, 1976இல், சீனா குள்ள கத்தூரி மானை ஆபத்தான உயிரினங்களின் பட்டியலில் சேர்க்கப்பட்டது. இந்தச் சிற்றினத்தின் கீழ் நான்கு துணை சிற்றினங்கள் அங்கீகரிக்கப்பட்டுள்ளன: 

* *மோசசசு பெரெசோவ்சுகி பெரெசோவ்சுகி* ஃப்ளெரோவ், 1929
* *மோசசசு* *பெரெசோவ்சுகி பிஜியாங்கென்சிசு* வாங் & லி, 1993
* *மோசசசு* *பெரெசோவ்சுகி கியோபாங்கிஸ்* தாவோ, 1969
* *மோசசசு* *பெரெசோவ்சுகி யாங்குயென்சிசு* வாங் & மா, 1993

## மேற்கோள்கள்

பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:கத்தூரி மான்கள்
வடக்கு மர மூஞ்சூறு

**வடக்கு மர மூஞ்சூறு** (*Northern treeshrew*)*(துபையா பேலன்கெரி)* என்பது மரமூஞ்சூறு ஆகும். இது தென்கிழக்கு ஆசியாவில் காணப்படுகிறது.

1841ஆம் ஆண்டில், செருமன் நாட்டைச் சார்ந்த விலங்கியல் நிபுணர் ஜோகான் ஆண்ட்ரியாசு வாக்னர் தென்கிழக்கு ஆசியாவிற்கான பிரெஞ்சு பயணத்தின் போது பெகுவில் சேகரித்தார். இதற்கு இவர் மரமூஞ்சூறுகளுக்கான *கிளாடோபேட்சு பெலங்கேரி* என்ற பெயரை முதலில் இட்டார். இந்த மாதிரிகளை 1834ஆம் ஆண்டில் ஐசிடோர் ஜெஃப்ராய் தூய-கிலாயர் விவரித்துள்ளார். இவை *துபையா டானா* சிற்றினத்திலிருந்து போதுமான அளவு வேறுபடவில்லை என்பது ஹிலாயர் கருத்தாகும்.

## பண்புகள்
thumb|ஒரு வடக்கு மர மூஞ்சூறுவின் மண்டை ஓடு
தொலை அளப்பியல் ஆய்வின் மூலம் வடக்கு மர மூஞ்சூறுகளின் உடல் வெப்பநிலையானது இரவு நேரத்தில் லிருந்து பகல் நேரத்தில்  வரை வேறுபடுவதாக அறியப்படுகிறது. இந்த வேறுபாடு மற்ற வெப்பங்கொள் விலங்குகளை விட அதிக வேறுபாடுடையது. மேலும் உடல் வெப்பநிலை, இடம்பெயர்தல் செயலில் நாள் சார் சீரியக்கத்துடன் ஒத்திருந்துள்ளது.

முதிர்ச்சியடைந்த மூஞ்சூறு 200 கிராம் (0.44&nbsp;பவுண்ட்ஸ்) வரை எடையுடையன. இவற்றின் அதிகபட்ச ஆயுட்காலம் 11 ஆண்டுகள் ஆகும். 

## இனவரலாறு
முழுமையான இழைமணிகளின் டி ஆக்சி-ரைபோநியூக்லியிக் காடி மரபணு தரவு, *துபையா*, முதனிகளை விட முயல்களுடன் நெருக்கமான தொகுதிப் பிறப்பு கருதுகோளை ஆதரிக்கிறது. இருப்பினும் மிக சமீபத்திய முழு மரபணு வரிசை முறை தரவுகளால் சர்ச்சைக்குரியதாக உள்ளது. இதன் அடிப்படையில் லகோமார்பா மற்றும் கொறிணிகளை விட முதனினுகளுடன் நெருக்கமானவை.

## மருத்துவ ஆராய்ச்சியில்
*துபாயா பெலங்கேரி*யினை மருத்துவ மாதிரியாகப் பயன்படுத்த ஆர்வம் அதிகரித்துள்ளது. 2002ஆம் ஆண்டில்*, து. பெலங்கேரி*யின் முதன்மை கல்லீரல் உயிரணுக்கள் கல்லீரல் அழற்சி வைரசு ஆய்விற்கு மாதிரியாகப் பயன்படுத்தப்படலாம் என்று விவரிக்கும் ஆய்வுக் கட்டுரை ஒன்று வெளியிடப்பட்டது. ஒளி ஏற்புத் தன்மை, விழித்திரை கூம்புகளின் சோதனை, மற்றும் ஒளிவிலகல் நிலை மற்றும் கண்ணின் கண் கூறு பரிமாணங்கள் ஆகிய ஆய்வுகளுக்கு *துபையா பெலங்கேரியைப்* பயன்படுகிறது. *துபையா பெலங்கேரி* மாதிரியைப் பயன்படுத்தி கண் அமைப்பு, வளர்ச்சி மற்றும் பார்வை குறித்துப் பல ஆய்வுகள் செய்யப்பட்டுள்ளன. மனித கண் அமைப்பு மற்றும் பார்வைக்கு ஒற்றுமை இருப்பதால், கொறிணி போன்ற வழக்கமான சிறிய ஆய்வக விலங்குகளை விட மூஞ்சூறுவின் கண் இயல்பானது.

## மேற்கோள்கள்

## வெளி இணைப்புகள்
*View the tree shrew genome in Ensembl
* Data of the genome of ''Tupaia belangeri'', via NCBI
* Data of the genome assembly of ''Tupaia belangeri'' (version ASM18137v1), via NCBI

பகுப்பு:சீனாவின் பாலூட்டிகள்
பகுப்பு:இந்தியப் பாலூட்டிகள்
கிருஷ்ணா யாதவ்

**கிருஷ்ணா யாதவ்** (Krishna Yadav) இந்தியாவைச் சேர்ந்த ஓர் தொழிலதிபர் ஆவார். தில்லியில் உள்ள கிருஷி விக்யான் கேந்திராவில் (பண்ணை அறிவியல் மையம்) பயிற்சி பெற்ற பிறகு ஊறுகாய் வணிகத்தை உருவாக்குவதில் இவர் வெற்றி பெற்றார். பல ஆண்டுகளாக, சாலையோரத்திலிருந்து ஊறுகாய் விற்பனையில் நான்கு வெவ்வேறு வணிக முயற்சிகளாக்கி தனது வருடாந்திர வருவாயை 40 மில்லியன் ரூபாயாக உயர்த்தினார். இவருக்கு 2016 ஆம் ஆண்டில் நாரி சக்தி விருது வழங்கப்பட்டது.

## வாழ்க்கை
இவருக்கு முறையான பள்ளிக் கல்வி இல்லை. இவர் பயிர்களைத் தேர்ந்தெடுத்து வளர்ந்தார், கணவரின் கார் வணிகம் தோல்வியடைந்தபோது, இவர்கள் புலந்த்சகரில் தங்கள் வீட்டை விற்க வேண்டியிருந்தது. இவர்கள் தில்லிக்குச் சென்று காய்கறி விவசாயம் செய்தார்கள். ஆனால் விற்பனை கடினமாக இருந்தது. பின்னர் இவர் ஊறுகாய் வணிகத்தில் கவனம் செலுத்துவதற்காக  தில்லியின் உஜ்வா கிராமத்தில் உள்ள கிருஷி விக்யான் கேந்திரத்தில் பயிற்சி பெற்றார்.

## தொழில்
2002 ஆம் ஆண்டில் இவர் ஊறுகாய் தயாரிக்கத் தொடங்கினார். ஆரம்பத்தில் அவற்றை மளிகைக் கடைகளில் விற்க முடியவில்லை. எனவே இவரின் கணவர் அவற்றை சாலையின் ஓரத்தில் விற்றார். அதே நேரத்தில் இவர் தனது குழந்தைகளுடன் சேர்ந்து அவற்றை உற்பத்தி செய்தார். 2013 ஆம் ஆண்டளவில், இவர் 150 வகையான ஊறுகாய்களை விற்பனை செய்து வந்தார். 2016 ஆம் ஆண்டில் இவர் 200 டன் உணவுப் பொருட்களை விற்பனை செய்ததாகக் கூறப்பட்டது. இவரது முயற்சிகள் கிராமப்புறங்களில் வேலைவாய்ப்பை உருவாக்கியுள்ளன. இவரும் இவரின் கணவர் ஜி.எஸ். யாதவும் நஜாப்கரில் ஒரு கடையைத் திறந்துள்ளனர். இவர் நான்கு வெவ்வேறு வணிக முயற்சிகளைக் கொண்டிருப்பதாகவும் இவரது வருடாந்திர வருவாய் 40 மில்லியன் ரூபாய் என்றும் கூறப்படுகிறது.
## விருது
2016ஆம் ஆண்டில், பெண்கள் மற்றும் குழந்தைகள் மேம்பாட்டு அமைச்சகத்தால்  அனைத்துலக பெண்கள் தினத்தன்று நாரி சக்தி விருது  இவருக்கு வழங்கப்பட்டது. இந்த விருதை புது தில்லியில் உள்ள குடியரசுத் தலைவர் இல்லத்தில் பிரணப் முகர்ஜி வழங்கினார். இவருடன் சேர்ந்த்து மேலும் பதினான்கு பெண்களுக்கும் ஏழு நிறுவனங்களும் ஒரே நாளில் இவர்களின் சாதனைகள் மற்றும் பங்களிப்புகளுக்காக கௌரவிக்கப்பட்டன.

## மேற்கோள்கள்

பகுப்பு:தில்லி நபர்கள்
பகுப்பு:இந்தியத் தொழிலதிபர்கள்
பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
சுமிதா கோஷ்

**சுமிதா கோஷ்** (Sumita Ghosh) இந்தியாவைச் சேர்ந்த ஓர் தொழில்முனைவோர் ஆவார். இவர் "ரங்சூத்ரா" என்ற கூட்டு நிறுவனத்தைத் தொடங்கி அதற்காக இந்தியக் குடியரசுத்தலைவரிடமிருந்து நா சக்தி விருதை வென்றார். இவர் உருவாக்கிய இந்த நிறுவனத்தில் நூற்றுக்கணக்கான கைவினைஞர்கள் இணை உரிமையாளராக இருக்கின்றனர். மேலும், நிறுவனத்தின் மூலம் அவர்கள் தங்கள் பொருட்களை ஐ.கே.இ.ஏ போன்ற உலகளாவிய வாடிக்கையாளர்களுக்கு விற்கிறார்கள்.

## வாழ்க்கை
சுமிதா கொல்கத்தாவில் பிறந்தார். பொருளாதாரத்தில் முதுகலை பட்டம் பெறுவதற்கு முன்பு மும்பையில் பட்டம் பெற்றார். இவர் சஞ்சோய் கோஷ் என்பவரை மணந்தார். இவர்கள் கிராமப்புற சமூகங்களுடன் இணைந்து ராஜஸ்தானில் சுகாதார கல்வியை மேம்படுத்த முயன்றனர். இவரின் கணவர் அசாமில் அசாம் ஐக்கிய விடுதலை முன்னணியால் கடத்தப்பட்டார். அவர் திரும்பி வரவில்லை.

## பணிகள்
பல ஆண்டுகளாக இவர் இந்தியாவின் கிராமப்புறங்களில் பணியாற்றினார். அவர்களின் சமூகத்தையும் பொருளாதாரத்தையும் மேம்படுத்த முயன்றார். 2007ஆம் ஆண்டில் இவர், கிராமப்புற கைவினைஞர்கள் சிறந்த ஊதியம் பெறும் ஒரு வேலையைக் கண்டுபிடிப்பதற்காக ஒரு வணிகத்தை நிறுவ முடிவு செய்தார். இதற்கான மூலதனம் இவரிடம் இல்லாதால் அவர்களிடமே நிறுவனத்திற்கான பணத்தைப் பெற்று அவர்களையும் நிறுவனத்தில் பங்குதாராக்கி "ரங்கசூத்ரா" என்ற கூட்டு நிறுவனத்தை நிறுவினார்.

## விருதுகள்
இவரது இப்பணியை கௌரவிக்கும் வகையில் 2016இல் அனைத்துலக பெண்கள் நாள் அன்று நாரி சக்தி விருது  பெற தேர்வு செய்யப்பட்டு  புதுதில்லியில் உள்ள குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி அவர்களால் இந்த விருது  வழங்கப்பட்டது. இவருடன் சேர்த்து மேலும் பதினான்கு பெண்கள் மற்றும் ஏழு நிறுவனங்களும் அன்று கௌரவிக்கப்பட்டன. அந்த நேரத்தில் ரங்சூத்ராவில் 2,000 கைவினைஞர்கள் முதலீட்டாளர்களாக இருந்தனர்.

## விற்பனை
2020 ஆம் ஆண்டில் தாய்லாந்து, உருமேனியா, ஜோர்தான் மற்றும் இந்தியாவில் உள்ள சமூக தொழில்முனைவோருடன் இணைந்து தங்கள் வடிவமைப்பாளர்களால் உருவாக்கப்பட்ட அதன் தாவரவியல் சார்ந்த விற்பனை வரம்பை ஐ.கே.இ.ஏ அறிமுகப்படுத்தியது. இவர் அந்நிறுவனத்தின் முக்கிய விற்பனையாளர்களில் ஒருவராக இருந்தார். தாவரவியல் கருப்பொருளுடன் பொருந்தக்கூடிய நிலையான பொருட்களிலிருந்து தயாரிக்கப்படும் குஷன் அட்டைகளை ரங்சூத்ரா வழங்கி வருகிறது. இவர்களும் ஐ.கே.இ.ஏ வும் கைத்தறி நெசவாளர்கள் மற்றும் பிற கிராமப்புற கைவினைஞர்களுக்கான வேலைகளை உருவாக்கி வருகின்றனர்.

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பெண் தொழிலதிபர்கள்
ஜோதி மப்சேக்கர்

**ஜோதி மப்சேக்கர்** (Jyoti Mhapsekar) (பிறப்பு 1950) நூலகராகவும் நாடக ஆசிரியராகவும் பணியாற்றினார். "ஸ்த்ரீ முக்தி சங்காதனம்" என்ற நிறுவனத்தின் (பெண்கள் விடுதலை இயக்கம்) நிறுவனராகவும் தலைவராகவும் இவர்  அறியப்படுகிறார். இவரது பணிகளுக்காக  நாரி சக்தி விருது உள்ளிட்ட பல விருதுகளை வென்றுள்ளார்.

## வாழ்க்கை
1950களில் பிறந்தார். இவரின் பெற்றோர் இருவரும் சுதந்திர போராளிகள் ஆவர். ஏழைகளுக்காக உருவாக்கிய தனது தாய் நிறுவிய பள்ளிகளில் பயின்று, பின்னர், கல்லூரிக்குச் சென்றார். அங்கு இவர் விலங்கியல் மற்றும் நூலக அறிவியலில் பட்டம் பெற்றார். பின்னர் இவர் சமூகவியலில் முதுகலைப் பட்டம் பெற்றார்.

## பணிகள்
1975 ஆம் ஆண்டில் இவரும் மற்ற ஆறு பெண்களும் ஸ்திரீ முக்தி சங்காதனத்தை (பெண்கள் விடுதலை இயக்கம்) நிறுவினர். 1983 ஆம் ஆண்டில் இவர் *முல்கி ஜாலி ஹோ* என்ற நாடகத்தை எழுதினார். இது ஸ்திரீ முக்தி சங்காதனா எழுப்பிய பிரச்சினைகளை ஆராய்ந்தது. இது மராத்திய மொழியிலும் பின்னர் பிற மொழிகளிலும் நிகழ்த்தப்பட்டது. இந்த நாடகம், பொழுதுபோக்குகளின் போது பெண்களின் இரண்டாம் நிலை குறித்த பிரச்சினையை எழுப்பியது.

நாடக ஆசிரியராக இருந்த இவர், சர்வதேச பெண்கள் நாடக ஆசிரியர்கள் அமைப்பில் சேர்ந்தார். அங்கு இவர் ஒரு அமைப்பாளராக இருந்தார். நவம்பர் 2009 இல் மும்பையில் அந்த ஆண்டு சர்வதேச கூட்டத்தை ஏற்பாடு செய்த குழுவிலும் இருந்தார்.

இவர் ஆர்க்கிடெக்சர் அகடாமியில் தலைமை நூலகராக இருந்தார். ஆனால் தனது பிற விருப்பங்களில் கவனம் செலுத்துவதற்காக இதிலிருந்து ஓய்வு பெற்றார். She became the President of the Stree Mukti Sanghatana. பின்னர், ஸ்திரீ முக்தி சங்கதானத்தின் தலைவரானார்.

## விருதுகள்
2016ஆம் ஆண்டில் சர்வதேச மகளிர் தினத்தன்று நாரி சக்தி விருது பெற தேர்வு செய்யப்பட்டார். புதுதில்லியில் உள்ள குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி இந்த விருதை வழங்கினார். இவருடன் சேர்த்து மேலும் பதினான்கு பெண்களும் ஏழு நிறுவனங்களும் அன்று கௌரவிக்கப்பட்டன.

இவர் 2016 இல் லோரியல் வுமன் ஆஃப் வொர்த் விருதுகளுக்கு பரிந்துரைக்கப்பட்டார்.

இவர் 2001 இல் அசோக சக ஊழியரானார் 
## மேற்கோள்கள்

பகுப்பு:வாழும் மக்கள்
பகுப்பு:1950 பிறப்புகள்
சுஜாதா சாகு

**சுஜாதா சாகு** (Sujata Sahu) ஒரு இந்தியச் சமூகத் தொழில்முனைவோர் ஆவார். ஆசிரியராக பணிபுரிந்த இவர், லடாக்கிலுள்ள தொலைதூர கிராமங்களில் பள்ளி நிலைமைகளை மேம்படுத்துவதற்காக "17000 அடி அறக்கட்டளை" என்ற தொண்டு நிறுவனத்தை அமைத்தார். இந்த அரசு சார்பற்ற அமைப்பு பள்ளிகளுக்கு புத்தகங்கள் மற்றும் விளையாட்டு மைதானங்களை வழங்கியும், தன்னார்வ ஆசிரியர்களை ஏற்பாடும் செய்துள்ளது. இவரது இந்தப் பணியை அங்கீகரிக்கும் விதமாக 2015இல் நாரி சக்தி விருது வழங்கப்பட்டது.

## தொழில்
இவர் குருகிராம் செல்வதற்கு முன்பு ஒன்பது ஆண்டுகள் அமெரிக்காவில் பணியாற்றினார். புதுதில்லியிலுள்ள ஸ்ரீ ராம் பள்ளியில் ஆசிரியராகவும் இருந்தார். அங்கு கணிதம் மற்றும் கணினி அறிவியல் கற்பித்தார். சூன் 2010 இல், இவர் லடாக்கில் ஒரு தனி மலையேற்றத்திற்குச் செல்லும்போது சுவாசப் பிரச்சனைய எதிர்கொண்டார். அங்குள்ள நிலைமைகளைக் கண்ட இவர், உள்ளூர் பள்ளி குழந்தைகளுக்கு மேம்பட்ட வசதிகளை வழங்க அரசு சார்பற்ற அமைப்பு ஒன்றை (என்ஜிஓ) அமைக்க முடிவு செய்தார்.

## 17000 அடி உயர அறக்கட்டளை
2011 இல், சாகு தனது கணவர் சந்தீப் சாகு மற்றும் தாவா ஜோரா ஆகியோருடன் 17000 அடி உயரத்தில் ஒரு அறக்கட்டளையை அமைத்தார். கடல் மட்டத்திலிருந்து 17,000 அடி உயரத்தை எட்டிய ஒரு மலையேற்றத்திற்கு இவர்கள் தொண்டு நிறுவனத்திற்கு 17,000 அடி அறக்கட்டளை எனப் பெயரிட்டனர். தன்னார்வலர்களால் நடத்தப்பட்ட ஒரு ஆய்வை மேற்கொண்ட இவர்கள் லடாக் முழுவதும் 600 பள்ளிகளை அடையாளம் கண்டனர். இந்த அறக்கட்டளை 140 பள்ளிகளுக்கு விளையாட்டு மைதானங்களை வழங்கியுள்ளது. 230 பள்ளிகளுக்கு நூலகங்களை நன்கொடையாக வழங்கியுள்ளது. இந்து, ஆங்கிலம் மற்றும் உருது மொழிகளில் புத்தகங்களையும் வழங்கியுள்ளது. லடாக்கி மொழியான போடியில் எந்த புத்தகங்களும் இல்லாததால், 2015ஆம் ஆண்டில் அறக்கட்டளை மொழிபெயர்ப்புகளுக்கு நிதியளித்து 21,000 கதைப்புத்தகங்களை வழங்கியது. 2013ஆம் ஆண்டில், அறக்கட்டளை தன்னார்வத் திட்டத்தை அறிமுகப்படுத்தியது. இதில் தன்னார்வ ஆசிரியர்கள் பள்ளிகளுடன் பொருந்தி பணிபுறிகிறார்கள். தன்னார்வலர்கள் ஒருவர் ஆண்டுக்கு ஒரு பள்ளியில் மட்டுமே பணிபுரிவார் 

## விருது
தனது சமூக தொழில்முனைவுக்காக இவர் 2015 நாரி சக்தி விருதைப் பெற்றார். 2019 ஆம் ஆண்டில், நிதி ஆயோக்கால் இந்தியாவை மாற்றும் பெண்கள் எனக் கௌரவிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
பகுப்பு:கல்வியாளர்கள்
வாசு பிரிம்லானி

**இரீது வாசு பிரிம்லானி** (**Ritu Vasu Primlani)** ஒரு இந்திய ஸ்டாண்ட்-அப் நகைச்சுவையாளரும் சுற்றுச்சூழல் ஆர்வலரும் ஆவார். இவரது பணிக்காக 2015 நாரி சக்தி விருதை இந்திய அரசிடமிருந்து பெற்றார்.

## தனிப்பட்ட வாழ்க்கை
பிரிம்லானி இந்தியாவின் புது தில்லியில் வளர்ந்தார். கலிபோர்னியா பல்கலைக்கழகத்திலிருந்து புவியியல், நகர திட்டமிடல் மற்றும் சட்டம் ஆகியவற்றில் முதுகலைப் பட்டம் பெற்றார்.
வலது|thumb| இந்தியக் குடியரசுத் தலைவரிடமிருந்து நாரி சக்தி விருதைப் பெற்ற வாசு பிரிம்லானி.
இவர் ஒரு உடற்பயிற்சி ஆர்வலராகவும் உள்ளார். மேலும் ஐந்து அரை மாரத்தான்கள், இரண்டு ஒலிம்பிக்-தூர டிரையத்லான்கள், ஒரு அரை அயர்ன்மேன் மற்றும் ஒரு ஸ்பிரிண்ட் டிரையத்லான் ஆகிய சாதனைகளை புரிந்துள்ளார். தற்போது தில்லியைச் சேர்ந்த இவர் ஒரு உடல் தொடர்பான பிரச்சனைகளுக்கு தீர்வளிப்பவராக இருக்கிறார்.

## தொழில்
அமெரிக்க ஐக்கிய நாடுகளில் கலிஃபோர்னியாவை மையமாகக் கொண்டு செயல்படும் "சுற்றுச்சூழல் கல்விக்கான திம்மக்காவின் மூலங்கள்" என்ற அமைப்பை நிறுவினார். இந்த அமைப்பு உணவகங்களுக்கான சுற்றுச்சூழல் ஆலோசனை சேவைகளை வழங்கியது. மேலும் இது 2003இல் கலிபோர்னியா ஆளுநர்கள் சுற்றுச்சூழல் மற்றும் பொருளாதார தலைமைத்துவ விருதைப் பெற்றது. மேலும், உணவகங்களுடனான தனது பணிக்காக இவர் அசோகா கூட்டாளராக நியமிக்கப்பட்டார். இவரது இந்தஅமைப்பு 2003 இல் ஒரு அமெரிக்க இபிஏ பிராந்திய 9 விருதையும் பெற்றது.

## சர்ச்சை
சூலை 2014 இல், பெங்களூரைச் சேர்ந்த சுற்றுச்சூழல் ஆர்வலரான சாலுமரத திம்மக்காவால் அமெரிக்காவிலிருந்து பணம் பெற தனது பெயரைப் பயன்படுத்தியதற்காக இவர் மீது ஒரு குற்றம் சாட்டப்பட்டார். திம்மக்காவின் கூற்றுப்படி, அமெரிக்காவில் சுற்றுச்சூழல் கல்விக்கான திம்மக்காவின் நிறுவனத்தை அமைத்தபோது பிரிம்லானி அவரது பெயரை தவறாகப் பயன்படுத்தியதாகத் தெரிகிறது. பிரிம்லானியின் கூற்றுப்படி, திம்மக்கா, ஒரு நூற்றாண்டுக்கு, தனது பெயரைப் பயன்படுத்த பிரிம்லானிக்கு ஒப்புதல் அளித்ததை மறந்துவிட்டார் எனத் தெரிகிறது.
thumb|கலிபோர்னியாவின் ஆளுநரிடமிருந்து ஒரு விருதைப் பெற்ற இரீது வாசு பிரிம்லானி
நியூயார்க்கு நகரம், சான் பிரான்சிஸ்கோ, மும்பை, துபாய், பெங்களூர், ஐதராபாத்து, சண்டிகர், புனே, தில்லி உள்ளிட்ட உலகெங்கிலும் உள்ள நூற்றுக்கணக்கான பெறுநிறுவனங்களிலும், நகைச்சுவை அரங்கங்களிலும் இவர் தனது நகைச்சுவை நிகழ்ச்சிகளை வழங்கியுள்ளார். மேலும், பாலியல் வன்முறை  போன்ற தைரியமான பிரச்சினைகளுக்கு குரல் கொடுக்கும் இவர் தனது நகைச்சுவை மூலம் சமூக செய்திகளை வெளிபடுத்துகிறார்.

## மேற்கோள்கள்

பகுப்பு:வாழும் மக்கள்
பகுப்பு:ந.ந.ஈ.தி நபர்கள்
சின்ன வானம்பாடி

[வலது|thumb|250x250px| [கொல்லேறு ஏரி|கொல்லேரு ஏரி, ஆந்திரா, இந்தியா]]
**கிழக்கத்திய வானம்பாடி** *(அலொட குல்குலா),* **சின்ன வானம்பாடி** (*Oriental skylark*) என்று அழைக்கப்படும் வானம்பாடி இனம், தெற்கு மத்திய மற்றும் கிழக்கு பேலியார்டிக் பகுதிகளில் காணப்படுகிறது. மற்ற வானம்பாடிகளைப் போலவே, இது புல்வெளியில் காணப்படுகிறது. புல்வெளிகளில் காணப்படும் விதைகள் மற்றும் பூச்சிகளை இவை உண்கிறது.

## வகைபிரித்தல் மற்றும் முறையானது
கிழக்கத்திய வானம்பாடியை 1831ஆம் ஆண்டில் ஆங்கில சிப்பாயும் இயற்கை ஆர்வலருமான ஜேம்ஸ் பிராங்க்ளின் விவரித்தார். இவர் இதற்கு *அலாடா குல்குலா* என இருசொற் பெயரினை இட்டார். *குல்குலா* எனும் சிற்றினப் பெயருக்கு பொருள் ஏதும் இல்லை எனினும் *குலா* என்பது இலத்தீன் பாடல் ஒன்றினையும்  "தொண்டை" என்பதைக் குறிக்கும்.

கிழக்கத்திய வானம்பாடியின் பிற பெயர்கள் **கிழக்கு வானம்பாடி**, **இந்திய வானம்பாடி** மற்றும் **சிறிய வானம்பாடி** ஆகும்.

### துணையினங்கள்
பதின்மூன்று துணையினங்கள் அங்கீகரிக்கப்பட்டுள்ளன: 

* **காசுமீர் வானம்பாடி** (*அ. கு*. *ஹாமரம்* ) அல்லது **காஷ்மீர் சிறிய வானம்பாடி** - மீனெர்ட்ஷாகன், ஆர் & மீனெர்ட்ஷாகன், ஏ, 1926 : பாமிர் மலைகள் மற்றும் மேற்கு இமயமலையில் காணப்படுகிறது
* *அ. கு. இனோபிண்டா* - பியாஞ்சி, 1905 : திபெத்திய பீடபூமி மற்றும் வடமேற்கு சீனாவில் காணப்படுகிறது
* *அ. கு. வெர்னாய்* - மாயர், 1941 : கிழக்கு இமயமலை மற்றும் தென்மேற்கு சீனாவில் காணப்படுகிறது
* **மேற்கு ஓரியண்டல் வானம்பாடி** (*அ. கு*. இன்கான்சுபிகுவா) அல்லது **துர்கெஸ்தான் சிறிய வானம்பாடி** - செவர்ட்சோவ், 1873 : முதலில் ஒரு தனி இனமாக விவரிக்கப்பட்டது. தெற்கு கசக்கஸ்தானில் இருந்து கிழக்கு ஈரான், பாகிஸ்தான் மற்றும் வடமேற்கு இந்தியா வரை காணப்படுகிறது
* *அ. கு.* *குல்குலா* - பிராங்க்ளின், 1831 : வட-மத்திய இந்தியாவில் இருந்து இலங்கை மற்றும் கிழக்கிலிருந்து வடக்கு இந்தோசீனா
* *அ. கு.. தர்மகுமார்சங்ஜி* - அப்துலி, 1976 : மேற்கு-மத்திய இந்தியாவில் காணப்படுகிறது
* நீலகிரி சின்ன வானம்பாடி *அ. கு.. ஆஸ்ட்ராலிசு* - ப்ரூக்சு, 1873 : முதலில் ஒரு தனி இனமாக விவரிக்கப்பட்டது. தென்மேற்கு இந்தியாவில் காணப்படுகிறது
* *அ. கு. வெயிகோல்டி*  ஹேர்டெர்ட், 1922: மத்திய மற்றும் கிழக்கு சீனாவில் உள்ளன
* *அ. கு.* *கோலிவாக்சு* - ஆர். ஸ்வின்ஹோ, 1859 : முதலில் ஒரு தனி இனமாக விவரிக்கப்பட்டது. தெற்கு மற்றும் தென்கிழக்கு சீனாவில், வடக்கு வியட்நாமில் காணப்படுகிறது
* *அ. கு.சலா* - ஆர். ஸ்வின்ஹோ, 1870 : முதலில் ஒரு தனி இனமாக விவரிக்கப்பட்டது. ஹைனன் தீவில் (தென்கிழக்கு சீனாவிலிருந்து) காணப்படுகிறது
* *அ. கு.ஹெர்பெர்டி* - ஹார்டர்ட், 1923 : மத்திய மற்றும் கிழக்கு தாய்லாந்திலிருந்து தெற்கு வியட்நாம் வரை 
* *அ. கு.வாட்டர்சி* - ஆர். ஸ்வின்ஹோ, 1871 : முதலில் ஒரு தனி இனமாக விவரிக்கப்பட்டது. தைவானில் காணப்படுகிறது
* *அ. கு. ஒல்பெய்* - ஹேச்சிசுகா, 1930: லுசான்  (வடக்கு பிலிப்பைன்ஸ்)

## விளக்கம்
கிழக்கத்திய வானம்பாடி சுமார் 16 நீளம் உடையது. வெள்ளை வெளிப்புற வால் இறகுகள் மற்றும் ஒரு குறுகிய முகடு ஆகியவற்றைக் கொண்ட, மஞ்சள்-பழுப்பு நிற மேல் சிறகமைப்பினைக் கொண்டது . பாலின வேறுபாடு காணப்படுவதில்லை.
thumb| வங்காளதேசத்தில்

## நடத்தை மற்றும் சூழலியல்
இந்த வானம்பாடி அடிக்கடி வானத்தில் உயரமாகப் பறக்கின்றன. கீழிறங்கும் முன் ஓசை எழுப்பும். ஆண் கிழக்கத்திய வானம்பாடி துணையை ஈர்க்கும் பொருட்டு ஆகாயத்தில் சுற்றவும் பாடவும் செய்யும்.

## மேற்கோள்கள்

## வெளி இணைப்புகள்

* ஹரியானா ஆன்லைன்
* தைவானில் பறவை வளர்ப்பு

பகுப்பு:சீனப் பறவைகள்
பகுப்பு:இந்தியப் பறவைகள்
பகுப்பு:தெற்காசியப் பறவைகள்
பகுப்பு:நடு ஆசியப் பறவைகள்
நீலகிரி பூங்குருவி

**நீலகிரி பூங்குருவி** (Nilgiri thrush)(*சூத்திரா நீல்கெரியென்சிசு*) பாடும் பறவைகள் குடும்பத்தினைச் சார்ந்த ஒரு உறுப்பினர்.

## விநியோகம் மற்றும் வாழ்விடம்
நீலகிரி பூங்குருவி மேற்குத் தொடர்ச்சி மலைகளில் மட்டுமே காணக்கூடியது. இது பெரும்பாலும் சோலைக்காடுகள், மலைப்பகுதிகளில் காணப்படும் மாண்டேன் புல்வெளிகளால் தனிமைப்படுத்தப்பட்ட மேகக் காடுகளில் காணப்படுகின்றன. மழை நாட்களில் சாலைகளில் அரிதாகவே காணப்படுகிறது. இது பூச்சிகளை உணவாக உண்ணுகிறது. ஈரப்பதமான சோலைக்காடுகளின் தங்கியிருக்கிறது. இந்த இனம் காடுகளின் நிலப்பரப்பில் உருமறைப்பின் காரணமாகப் பாதுகாப்பினைப் பெறுகிறது. 

## விளக்கம்
பாலின வேறுபாடுகள் காணப்படுவதில்லை. உடல் நீளம் 27 முதல் 31 செ.மீ. நீளமானது. வெள்ளை அல்லது மஞ்சள் நிற பின்னணியில் கருப்பு செதில்களுடன் காணப்படும். இது பறக்கும் போது குறிப்பிடத்தக்க அடையாள அம்சமாக வெள்ளை நிற அடி இறகில் கருப்பு பட்டை காணப்படும். இது சைபீரிய பாடும் பறவையுடன் பகிரப்பட்ட பண்பாகும். ஆணு பறவை தனக்கென ஒரு பாடலைக் கொண்டுள்ளது. இது சத்தமாக, தூரத்திற்குச் செல்லும் விசில் சத்தமாகும். நீண்ட சொற்றொடருக்கு இடையில் ஒவ்வொரு விநாடிக்கும் இடையே 5-10 வினாடிகள் இடைநிறுத்தப்படுகின்றன *ட்வீ ... டுவு .... டுவு .... டுவு* .

இது முன்னர் செதில் பாடும் பறவையின் துணையினமாகக் கருதப்பட்டது.

## மேற்கோள்கள்

பகுப்பு:இந்தியப் பறவைகள்
பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தென்னிந்தியப் பறவைகள்
பகுப்பு:சூத்திரா
வாழைப்பழ படகு

**வாழைப்பழ படகு** (*Banana boat*) என்பது பாரம்பரிய சுடரொளிக் களியாட்ட விருந்தில் தயார் செய்யப்படும் உணவாகும். இதில் வாழைப்பழமானது நீளவாக்கில் வெட்டப்பட்டு மார்ஷ்மெல்லோ எனப்படும் ஒரு வகையான பஞ்சுபோன்ற இனிப்பானது சாக்லேட் கொண்டு நிரப்பப் பட்டு அலுமினியப் படலத்தில் போர்த்தி, நெருப்பில் இட்டுச் சமைக்கப்படுகிறது. சில நேரங்களில் வாழை படகு சமைப்பதற்கு முன்பு கேரமல் தடவிச் சமைக்கப்படும்.

## மேற்கோள்கள்

பகுப்பு:உணவு வகைகள்
பகுப்பு:வாழை
வாழைப்பழ உணவுப் பட்டியல்

**வாழைப்பழ உணவுகள்** மற்றும் **உணவுகளின் பட்டியல்** இதுவாகும். இதில் வாழைப்பழம் முதன்மை மூலப்பொருளாகப் பயன்படுத்தப்படுகிறது. வாழைப்பழம் என்பது *மூசா* பேரினத்தில் பல வகைகளில் உற்பத்தி செய்யப்படும் உண்ணக்கூடிய பழமாகும். பழத்தின் அளவு, நிறம் மற்றும் உறுதி மாறுபடுகிறது. பொதுவாக நீளமாகவும் வளைவாகவும் இருக்கும், மென்மையான சதையுடன் மாவுச்சத்து நிறைந்திருக்கும். இவை பச்சை, மஞ்சள், சிவப்பு, ஊதா அல்லது பழுக்கும்போது பழுப்பு நிறமாக இருக்கலாம். பழங்கள் தாவரத்தின் மேலிருந்து தொங்கும் கொத்தாக வளரும்.

## வாழை உணவுகள்
thumb|200x200px| ஒரு வாழைப்பழ உணவு
thumb|200x200px| வாழை ரொட்டி
thumb|200x200px| வாழைப்பழ க்யு

*  அலோகோ
* வாழைப்பழ படகு
* வாழை ரொட்டி 
*  பானோஃபி பை
* வாழைப்பழ கேக்
* வாழை சிப்
*  வாழைப்பழம்
* வாழை மாவு
*  வாழை கெட்ச்அப்
* வாழை அப்பங்கள்
* வாழை பாஸ்தா
*  வாழை புட்டு
*  வாழைப்பழ அலிசன்
*  வாழை சாலட்
*  வாழை பிளவு
*  வாழைப்பழ ஃபாஸ்டர்
*  Bnh chuối
*  போலி (வாழைப்பழ உணவு)
*  கயே
*  சாப்போ
*  சிஃபிள்
*  சூசி சியான்
*  எஸ் பிசாங் இஜோ
*  பறக்கும் ஜேக்கப்
* வறுத்த வாழைப்பழம்

thumb|200x200px| உறைந்த வாழைப்பழம்

*  உறைந்த வாழைப்பழம்
* ஃபுஃபு
*  கினாங்காங்
*  ஜினடாங் சபா
*  ஜெம்புட்-ஜெம்பூட்
*  கேக் பிசாங்
*  பழம் பொரி
*  கெல்யாச்சா ஹல்வா
*  கெல்யாச்சா ஷிகரன்
*  கெரிப்பிக் பிசாங்
*  மங்கா

[thumb|200x200px| மருயா [பிலிப்பீன்சு|பிலிப்பைன்ஸ்.]]

*  மருயா
* மாடோக்
*  மினாடமிஸ் நா சேஜிங்
*  மோஃபோங்கோ
*  நாகசரி
*  நீலகாங் தொய்வு
*  நிலுபக் நா முனையம்
*  பினாக்ரோ
*  பினசுக்போ
*  பிசாங் கோக்லட்
*  பிசாங் கோரெங்
* வாழை சூப்
* குத்து
*  பிரிட்டோங் சேஜிங்
*  ரிலெனிடோஸ் டி ப்ளாட்டானோ
*  சபா கான் ஹைலோ
*  டாகாச்சோ
* டோஸ்டோன்ஸ்
*  டூரான்

படிமம்:Banana ketchup.jpg|வாழைப்பழம், சர்க்கரை, வினிகர் மற்றும் மசாலாப் பொருட்களிலிருந்து தயாரிக்கப்படும் பிரபலமான பிலிப்பைன்ஸ் கான்டிமென்ட் வாழைப்பழ கெட்ச்அப் ஆகும்.
படிமம்:Banana pudding, homemade.jpg|வீட்டில் வாழை புட்டு வெண்ணிலா செதில்களுடன் பரிமாறப்படுகிறது
படிமம்:Best banana pancake Hoi An, Vietnam.jpg|*[[Bánh chuối|பான் சுசி]]* என்பது வியட்நாமில் தோன்றிய ஒரு இனிமையான வாழை கேக் அல்லது ரொட்டி புட்டு ஆகும்.
படிமம்:Mofongo.jpg|மொஃபோங்கோ என்பது புவேர்ட்டோ ரிக்கோவிலிருந்து வறுத்த வாழைப்பழத்தை அடிப்படையாகக் கொண்ட ஒரு உணவாகும்.


## மேலும் காண்க

* வாழை சாகுபடிகளின் பட்டியல்

## மேற்கோள்கள்

பகுப்பு:உணவு தொடர்பான பட்டியல்கள்
பகுப்பு:உணவு வகைகள்
போலி (வாழைப்பழ உணவு)

thumb| நைஜீரியாவில் போலி வறுக்கப்படுகிறது
**போலே** (**Bole -plantain**)என்பது நைஜீரியாவில் வறுத்த வாழைப்பழமாகும். இது நைஜீரியாவின் யோருப்பா மக்களின் உணவாகும். இது தென் மேற்கு நைஜீரியாவில் **'போலி**' என்று குறிப்பிடப்படுகிறது. இதனை நிலக்கடலையுடன் சேர்த்துச் சாப்பிடுகின்றனர். தெற்கு தென் நைஜீரியாவில், இது 'போலே' என்று குறிப்பிடப்படுகிறது மற்றும் மீன்களுடன் சாப்பிடப்படுகிறது.

## மேற்கோள்கள்

## வெளி இணைப்புகள்

* தயாரிப்பின் YouTube வீடியோ
பகுப்பு:சிற்றுண்டி உணவுகள்
ஈதர் (செவ்வியல் தனிமம்)

** ஈதர்** *(aether))* () அல்லது **விசும்பு** *(quintessence)* (ஐந்தாம் செவ்வியல் தனிமம்) என்பது, பண்டைய, இடைக்கால அறிவியல் வரலாற்றின்படி, புவிக்கோளத்துக்கு மேலே அமையும் அண்டம் முழுவதும் நிரம்பியுள்ள பொருள் ஊடகமாகும். ஈதர் எனும் கருத்தின்ம் பல கோட்பாடுகளில் பல இயற்கை நிகழ்வுகளைக் குறிப்பிட பயன்படுத்தப்பட்டுள்ளது. ஒளி அலைப் பரவலையும் ஈர்ப்பு அலைப் பரவலையும் போன்ற நிகழ்வுகளை இங்கு எடுத்துகட்டுகளகக் கூறலாம். 19 ஆம் நூற்றாண்டில், இயற்பியலாளர்கள் ஈதர் என்ற பொருள் ஊடகம் வெளி எங்கணும் பரவியுள்ளதெனும் எடுகோளினை வெற்றிட்த்தில் ஒளியலைப் பரவலை விளக்க முன்வைத்தனர். ஆனால் மிக்கேல்சன்–மோர்லி செய்முறை ஈதர் போன்ற் ஊடகம் வெற்றிடத்தில் நிலவவில்லை என்பதை நிறுவியது. 

## மேற்கோள்கள்
**அடிக்குறிப்புகள்**

**சான்றுகள்**

பகுப்பு:ஈதர் கோட்பாடுகள்
பகுப்பு:செவ்வியல் தனிமங்கள்
பகுப்பு:ஆற்றல் (ஆற்றலியம்)
பகுப்பு:ஆற்றலிய அண்டவியல்
பகுப்பு:மெய்யியல் கருத்துருக்கள்
உத்ரா பத்வார்

**உத்ரா பத்வார்** (Uttara Padwar) மத்தியப் பிரதேசத்தைச் சேர்ந்த ஒரு இந்தியத் தொண்டுப் பணியாளராவார். இவருக்கு 2013 ஆம் ஆண்டில் நாரி சக்தி விருது வழங்கப்பட்டது.

## வாழ்க்கை
இவர்ர் மத்தியப் பிரதேசத்தில் "பிரயாஸ் சிக்சா சமிதி" க்கு தலைமை தாங்குகிறார். இந்த குழு பைகா மக்கள், கோண்டி மக்கள் மற்றும் அபுஜ்மரியாக்களுடன் இணைந்து செயல்படுகிறது. வறுமை, ஊட்டச்சத்து குறைபாடு மற்றும் நோயால் பாதிக்கப்பட்டுள்ள இந்த பழங்குடி மக்களுக்கு இவரது குழு அதைப் போக்க முயற்சிக்கிறது. இவர் குழந்தைகளுக்கு கற்பிக்கத் தொடங்கினார். இவரது சிறிய வகுப்பு "இராணி துர்காவதி பள்ளி" என்ற பெயரில் பதிவு செய்யப்பட்ட பள்ளியாக வளர்ந்தது. உள்ளூரில் ஏற்படும் மரணத்திற்கான பொதுவான காரணங்களில் ஒன்று நெருப்பாக இருந்தது. ஏனெனில் மக்கள் உலர்ந்த புற்களில் மெத்தை ஒன்றை உருவாக்கி, பின்னர் நெருப்பின் அருகே தூங்கச் செல்வார்கள். பின்னர் அவர்களின் மெத்தை தீப்பிடிக்கும்போது அவர்கள் இறந்துவிடுவார்கள். ஒவ்வொரு குளிர்காலத்திலும் மக்களுக்கு சூடான ஆடையும் உணவும் வழங்க வேண்டியது அவசியமாகிறது. இவரும் இவரது குழுவும் "குளிர்கால கருவிகளை" வழங்கினர். கருவிகளில் சூடான உடைகள், கம்பளி மற்றும் போர்வைகள் அடங்கும். இதனால் ஒவ்வொரு ஆண்டும் குடும்பங்களுக்கு ஆயிரக்கணக்கான ரூபாயை சேமிக்க முடிந்தது.

## விருது
2016ஆம் ஆண்டில் அனைத்துலக பெண்கள் நாள் அன்று நாரி சக்தி விருது பெற தேர்வு செய்யப்பட்டு  புதுதில்லியில் உள்ள குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி இந்த விருதை வழங்கினார். இவருடன் சேர்த்து மேலும் பதினான்கு பெண்களும் ஏழு நிறுவனங்களும் அன்று கௌரவிக்கப்பட்டன.

பிரணப் முகர்ஜியும் பிரதமர் நரேந்திர மோதியும் பெண்கள் அதிகாரத்திற்கு வரவேண்டியதன் அவசியம் குறித்து உரை நிகழ்த்தினர். சில பெற்றோர்கள் தங்கள் குழந்தை பெண்ணாக இருந்தால் கருக்கலைப்பு செய்வதால் அதிக எண்ணிக்கையிலான ஆண் குழந்தைகளின் பிரச்சினையை முகர்ஜி எடுத்துரைத்தார்.

இவர் செய்த பணிக்காக ஊடகங்களால் இவர் பாராட்டப்பட்டார்  மேலும் இவர் மற்ற விருதுகளுடன் அங்கீகரிக்கப்பட்டுள்ளார்.

## மேற்கோள்கள்

பகுப்பு:மத்தியப் பிரதேச நபர்கள்
பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
பிரீதி பட்கர்

**பிரீதி பட்கர்** (Priti Patkar) இந்தியாவைச் சேர்ந்த சமூக சேவகரும் மனித உரிமை ஆர்வலரும் ஆவார். கட்டாயப் பால்வினைத் தொழில் மற்றும் கடத்தல் ஆகியவற்றால் பாதிக்கப்படக்கூடிய குழந்தைகளைப் பாதுகாப்பதற்காக இந்தியாவின் மும்பையின் சிவப்பு விளக்குப் பகுதிகளில் முன்னோடிப் பணிகளைச் செய்துவரும் "பிரேரானா" என்ற அமைப்பின் இணை நிறுவனரும் இயக்குநரும் ஆவார்.

## சொந்த வாழ்க்கை
பிரீதி பட்கர் மும்பையில் பிறந்தார். இவரின் தந்தை ஒரு அரசு ஊழியர். இவரின் தாயார் ஒரு தினப்பராமரிப்பு திட்டத்தை நடத்தி வந்தார். மும்பையின் டாட்டா சமூக அறிவியல் கழகத்தில் சமூக அறிவியலில் தங்கப் பதக்கம் வென்ற இவர், சமூகப் பணிகளில் முதுகலைப் படிப்பையும் முடித்தார். இவர் சமூக ஆர்வலர் பிரவீன் பட்கர் என்பவரை மணந்தார்.

## செயல்பாடுகள்
30 ஆண்டுகளுக்கும் மேலாக மனித கடத்தல் மற்றும் வணிக ரீதியான பாலியல் தொழிலில் ஈடுபடுத்தபடும் குழந்தைகள் மற்றும் பெண்களின் பாதுகாப்பு மற்றும் மீட்புக்காக இவர் பணியாற்றி வருகிறார். காமாத்திபுரா சிவப்பு விளக்குப் பகுதிக்கு சமூகப் பணிகளில் தனது முதுநிலை ஆய்விற்கான வருகைக்குப் பின்னர், 1986ஆம் ஆண்டில் இவர் "பிரேரானா"வை நிறுவினார் - அங்கு மூன்று தலைமுறை பெண்கள் ஒரே தெருவில் வாடிக்கையாளர்களைக் எதிர்பார்த்து நின்றிருப்பதைக் கண்டார்.
பின்னர், இவர்களின் பாதுகாப்புக்காக அதிக எண்ணிக்கையிலான சட்ட தலையீடுகளையும்  மனுக்களையும் அளித்து வருகிறார்.

## ஆராய்ச்சி
பட்கர்  7 புத்தகங்கள் மற்றும் பல ஆராய்ச்சி அறிக்கைகளைக் கொண்டுள்ளார் - தேசிய பெண்கள் ஆணையம், ஐக்கிய நாடுகளின் சிறுவர் நிதியம், ஐக்கிய நாடுகளின் அபிவிருத்தி திட்டம், சர்வதேச அபிவிருத்திக்கான ஐக்கிய நாடுகளின் நிறுவனம் / சர்வதேச குடும்ப சுகாதார நிறுவனம் ஆகியவற்ரின் உதவியுடன் வெளியிட்டது. மற்ற நூல்களுக்கு குரூப் டெவலப்மெண்ட் (பிரான்ஸ்), கன்சர்ன் இந்தியா பவுண்டேஷன், சர்வதேச அபிவிருத்திக்கான ஐக்கிய நாடுகளின் நிறுவனம் போன்ற பல நிறுவனங்கலால் நிதியுதவி வழங்கப்பட்டுள்ளது. பிரேரனா மூலம், காமாத்திபுரா சிவப்பு விளக்குப் பகுதிகளின் வீழ்ச்சிக்காக 2010 முதல் முறையாக முயற்சி செய்து வருகிறார்.
## மேற்கோள்கள்

## வெளி இணைப்புகள்
*http://www.theguardian.com/cities/2014/nov/26/how-priti-patkar-and-prerana-changed-the-lives-of-children-of-sex-workers
* http://www.preranaantitrafficking.org/ 
* http://www.thebetterindia.com/6473/prerana-lighting-the-lamp-of-self-esteem-for-the-children-of-sex-workers/
* http://india.ashoka.org/fellow/priti-patkar
* http://ibnlive.in.com/shows/Real-Heroes/379944.html 

பகுப்பு:மகாராட்டிரப் பெண் அறிவியலாளர்கள்
பகுப்பு:வாழும் மக்கள்
மாலிப்டினம் குறைபாடு

**மாலிப்டினம் குறைபாடு** (*Molybdenum deficiency*) என்பது உணவில் மாலிப்டினம் போதிய அளவில் எடுத்துக் கொள்ளாததால் ஏற்படும் மருத்துவ விளைவுகளைக் குறிக்கிறது.

நமது உடலில் நடைபெறும் உடற்செயலியலில் மாலிப்டினத்தின் தேவையானது ஒப்பீட்டளவில் மிகச்சிறியதாகும். இயற்கையில் இது நிகழ்வதற்கான வாய்ப்புகள் குறைவு. இருப்பினும், ஊட்டச்சத்துப் பொருட்களைப்  பெறுபவர்களுக்கு இக்குறை ஏற்படலாம்.

## அறிகுறிகள்
மனித மாலிப்டினம் குறைபாடு பற்றிய விளக்கங்கள் குறைவாகவே உள்ளன. நீண்ட காலமாகப் ஊட்டச்சத்துப் பொருட்களைப் பெறுபவர் 'மாலிப்டினம் குறைபாட்டிற்கு உள்ளாகிறார். இதன் அறிகுறியாக மெத்தியோனைன் நிர்வகித்தல் பாதிக்கப்படுவதால், இரத்தத்தில் அதிக அளவில் மெத்தியோனின், குறைந்த அளவில் யூரிக் அமிலம் மற்றும் சிறுநீரில் யூரிக் அமிலம் மற்றும் சல்பேட் செறிவு குறைந்து காணப்படுவது அறிகுறியாக உள்ளது. நோயாளி மனக் கலக்கங்களால் “கோமா” நிலைக்குத் தள்ளப்படலாம். சல்பைட் ஆக்ஸிடேசு (ஒரு மாலிப்டோஎன்சைம்) குறைபாட்டின் விளைவாக ஏற்படும் மரபணு நோயால் பாதிக்கப்பட்டவர்கள் பிளாஸ்மா அதிகரிப்பும் மற்றும் சிறுநீர் சல்பைட், சல்பேட், தையோசல்பேட், எஸ்-சல்போசிஸ்டிடின் மற்றும் டாவுரின் ஆகியவை அடங்கும். இதன் விளைவாக வலிப்புத் தாக்கங்கள், மற்றும் மூளைச் சிதைவு/புண்கள்; இடம்பெயர்ந்த லென்ஸ்வில்லைகள்; மற்றும் சிறு வயதிலேயே மரணம் ஏற்படுதல்.

## சிகிச்சை
ஒரு நாளைக்கு 300 எம்.சி.ஜி அம்மோனியம் மாலிப்டேட் எடுத்துக்கொள்ளுதல் “பெறப்பட்ட மாலிப்டினம் குறைபாட்டை” மீட்டெடுக்கப் பயன்படுகிறது.[3]

## மேலும் காண்க

* மாலிப்டினம் கோஃபாக்டர் குறைபாடு

## மேற்கோள்கள்

பகுப்பு:கனிமக் குறைபாடுகள்
நீல ஜாவா வாழைப்பழம்

[வலது|thumb|250x250px| [ஹவாய்-பழுத்த நீல ஜாவா பழம்.]]
[வலது|thumb|333x333px| [ஹவாய்-நீல ஜாவா வாழைமரம்.]]
**நீல ஜாவா** (*Blue Java banana*) **(ஊதா வாழை,** **ஐஸ் கிரீம் வாழை,** **ஹவாய்யான் வாழை,** **நெய் மன்னன்,** **கிரை,** அல்லது **ஜெனிசூ** எனவும் அறியப்படுகிறது) என்பது குளிர் போன்ற இடர்பாடுகளைத் தாங்கவல்ல வாழை வகைகளுள் ஒன்று. இதன் இனிப்பு, நறுமணம், ஐஸ்கிரீம் - வெனிலா சுவைக்காக நன்கு அறியப்படுகிறது.

## வகைபிரித்தல் மற்றும் பெயரிடல்
நீல ஜாவா வாழைப்பழம் விதைகளுடைய வாழை *மூசா பால்பிசியானா* மற்றும் *[[வாழை|மூசா அக்யூமினேட்டாவின்]]* மும்படியமுடைய (ஏபிபி) கலப்பினமாகும்.

இதன் ஏற்றுக்கொள்ளப்பட்ட பெயர் **''மூசா அக்யூமினாட்டா'' × ''பால்பிசியானா'' (ஏபிபி குழு) 'நீல ஜாவா'<nowiki/>** .

ஒத்த இனங்கள் பின்வருமாறு:

* *மூசா அக்யூமினாட்டா × பால்பிசியானா* (ஏபிபி குழு) 'ஐஸ்கிரீம்'

ஹவாயில் இது 'ஐஸ்கிரீம் வாழைப்பழம்' என்றும் பிஜியில் 'ஹவாய் வாழைப்பழம்' என்றும் அழைக்கப்படுகிறது. இது பிலிப்பைன்ஸில் 'கிரீ' என்றும், மத்திய அமெரிக்காவில் 'செனிசோ' என்றும் அழைக்கப்படுகிறது.

## விளக்கம்
நீல ஜாவா வாழைமரங்கள் 4.5 முதல் 6 மீட்டர் (15-20 அடி) உயரம் வரை வளரக்கூடும். இவை குளிர்ச்சியைத் தாங்கக் கூடியது. மேலும் உயரமாக வளரக்கூடிய ஏபிபி  உயரமான வாழைப்பழங்களைப் போலவே, வலுவான தாவரத் தண்டு அமைப்புகள் மற்றும் வேர் அமைப்புகள் காரணமாகக் காற்றை எதிர்கொள்கின்றன. இலைகள் வெள்ளி பச்சை நிறத்தில் இருக்கும்.

பழக் கொத்துகள் சிறியவை, ஏழு முதல் ஒன்பது சீப்புகளைக் கொண்டது. பழம் 18 முதல் 23 செ.மீ (7–9)  நீளமுடையன. வாழைப்பழம் காயாக இருக்கும் பொழுது சிறப்பியல்பாக, வெள்ளி கலந்த நீல நிறமுடையன. பழுத்த பழம் நிறம் மாறி வெளிறிய மஞ்சள் நிறமாக காணப்படும். வெள்ளை நுரை சதையுடையன. இவை நடவு செய்த 15 முதல் 24 மாதங்களில் பூக்கும் மற்றும் 115 முதல் 150 நாட்களுக்குப் பிறகு அறுவடை செய்யலாம்.

## பயன்கள்
நீல ஜாவா வாழைப்பழங்கள் பிரபலமான வாழைப்பழங்கள். இவை அப்படியோ அல்லது சமைத்தோ சாப்பிடலாம். வெண்ணிலா போன்ற நறுமணத்திற்கும் முட்டையும் பாலும் கலந்த சுவைக்குப் பெயர் பெற்றவை.  இதனை குளிர்களியுடன் கலந்து சாப்பிட நன்றாக இருக்கும்.

இவற்றின் அசாதாரண நீல நிறம், பெரிய அளவு மற்றும் மிதமான காலநிலைக்குத் தாங்கும் தன்மை, ஆகியவற்றிற்காகவும் அலங்கார மற்றும் நிழல் தாவரமாகப் பிரபலமடைந்துள்ளது.

## பூச்சிகள் மற்றும் நோய்கள்

### பொதுவான பூச்சிகள்

* தண்டு துளைப்பான்
* வெட்டுக்கிளிகள்
* வேர்-முடிச்சு நூற்புழுக்கள்

### பொதுவான நோய்கள்

* பனாமா நோய்
* கருப்பு சிகடோகா

## மேற்கோள்கள்

பகுப்பு:வாழையினங்கள்
மீனா சர்மா

முனைவர் **மீனா சர்மா** (Meena Sharma) (பிறப்பு:1984கள்) இந்தியப் பத்திரிகையாளர் ஆவார். இவர் 2016ஆம் ஆண்டில் நாரி சக்தி விருது பெற்றார். வயதான பெற்றோரை கவனிக்காத குழந்தைகளையும், ஒரு பெண் குழந்தையை பிரசவிப்பதாக கணிக்கப்பட்ட கர்ப்பங்களில் அதிக எண்ணிக்கையிலான கருக்கலைப்புகளையும் இவர் அடையாளம் கண்டுள்ளார்.

## வாழ்க்கை
இவர் பத்ரிக்கா தொலைக்காட்சியில் ஆசிரியராகவும், "நாயிகா" நிகழ்ச்சியில் ஜீ நியூஸின் தொகுப்பாளராகவும் இருந்துள்ளார். நியூஸ் 18 இல் இவர் "தேஷ் கி பாத்" மற்றும் "டாக்டர் மீனா சர்மா கே சாத்" ஆகிய நிகழ்ச்சிகளைத் தொகுத்து வழங்கினார்.
[வலது|thumb| முனைவர் மீனா சர்மாவுக்கு “நாரி சக்தி விருது” வழங்கும் [பிரணப் முகர்ஜி]]
2016 ஆம் ஆண்டில் அனைத்துலக பெண்கள் நாள் அன்று நாரி சக்தி விருது பெற இவர் தேர்வு செய்யப்பட்டு  புதுதிடில்லியில் உள்ள குடியரசுத்தலைவர் இல்லத்தில் குடியரசுத் தலைவர் பிரணப் முகர்ஜி வழங்கினார். முகர்ஜியும் பிரதமர் நரேந்திர மோதியும் இவர் முன்னிலைப்படுத்திய ஒரு சிக்கலான சில பெற்றோர்கள் தங்களின் குழந்தை பெண்ணாக இருந்தால் கருக்கலைப்பு செய்வதால் அதிக எண்ணிக்கையிலான ஆண் குழந்தைகளின் பிரச்சினையை குறித்து உரை நிகழ்த்தினர்.

2007 ஆம் ஆண்டில் பெற்றோர் மற்றும் மூத்த குடிமக்களின் பராமரிப்பு மற்றும் நலன்புரி சட்டத்தை உருவாக்க இவர் செய்த உதவியை  மகளிர் மற்றும் குழந்தைகள் மேம்பாட்டு அமைச்சகம் அங்கீகரித்தது. இந்த சட்டம் வயதானவர்களின் பராமரிப்பிற்கு பணம் செலுத்துவதற்கு வாரிசுகளுக்கு சட்டபூர்வமாக பொறுப்பேற்க வைக்கிறது. ஆறு இந்திய மாநிலங்களில் 500 அமைப்புகள் எவ்வாறு பாலியல் தீர்மானத்தை வழங்குகின்றன என்பதையும், சட்டவிரோத பாலின நிர்ணயிக்கப்பட்ட கருக்கலைப்புகளையும் இவர் பல்வேறுபட்ட நடவடிக்கையில் வெளிப்படுத்தினார்.

## மேற்கோள்கள்

பகுப்பு:இந்திய ஊடகவியலாளர்கள்
பகுப்பு:வாழும் மக்கள்
சௌரவ் சுமன்

**சௌரவ் சுமன்** (பிறப்பு) இந்தியாவைச் சேர்ந்த வேளாண் ஆராய்ச்சியாளர் ஆவார். இவருக்கு நா சக்தி விருது வழங்கப்பட்டது. பீகாரில் பெண்களுக்கு அதிகாரம் அளிக்கும் ஒரு தன்னார்வ தொண்டு நிறுவனத்தை இவர் வழிநடத்துகிறார். மகிசாசுர தியாக தின கொண்டாட்டங்களை ஏற்பாடு செய்வதிலும் ஈடுபட்டுள்ளார்.

## வாழ்க்கை
1980ஆம் ஆண்டில் இவரின் தந்தை காமேஷ்வர் சிங் கைது செய்யப்பட்டு கொலை செய்யப்பட்டதாக கருதப்பட்டு, பின்னர் மாற்றப்பட்டது.

இவர் அலிகர் முஸ்லீம் பல்கலைக்கழகத்தில் விவசாய அறிவியலைப் படித்தார். ஆனால் பின்னர் சமூகப் பணிகளில் ஈடுபட முடிவு செய்தார்.

இவர், தன்னார்வ தொண்டு நிறுவனமான சேவா அமைப்பின் செயலாளரானார். இந்த அமைப்பு நவாதா நகரைச் சுற்றியுள்ள பகுதிகளில் கவனம் செலுத்துகிறது, ஆனால் பீகார் மீதும் ஆர்வமாக உள்ளது. இவர் சேவா அமைப்பின் மூலம் பெண்களுக்கான தகவல் தொழில்நுட்பத்தையும், செல்லிடத் தொலைபேசியில் படிப்பதற்காகவும் ஏற்பாடு செய்தார். மேலும் இந்திய விண்வெளி ஆராய்ச்சி அமைப்புக்கான (இஸ்ரோ) விவசாய ஆராய்ச்சியில் பெண்கள் பங்கேற்கவும் ஏற்பாடு செய்தார்.

மகிசாசுர தியாக தின கொண்டாட்டங்கள் ஒரு சர்ச்சைக்குரிய கொண்டாட்டமாக இருந்தாலும், அதை ஏற்பாடு செய்வதில் இவர் ஈடுபட்டுள்ளார்.

## விருது
2016ஆம் ஆண்டில் இந்தியாவில் பெண்களுக்கு வழங்கப்படும் மிக உயர்ந்த விருதான நாரி சக்தி விருதினை குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி வழங்கினார். பெண்கள் மற்றும் குழந்தைகள் மேம்பாட்டு அமைச்சகம் இந்நிகழ்ச்சியை ஏற்பாடு செய்திருந்ததுடன், அத்துறையின் அமைச்சர் மேனகா காந்தியும் பிரதமர் நரேந்திர மோடியும் கலந்து கொண்டனர்.

## சர்ச்சை
2018ஆம் ஆண்டில் கைலாஷ் பஸ்வான் என்பவரை கொலை செய்ய முயன்றதாக இவர் குற்றம் சாட்டப்பட்டார். ஆனால் இதற்கான எந்த ஆதாரமும் கிடைக்கவில்லை. இவர், தான் இதில் சிக்கவைக்கப்பட்டதாகவும், பஸ்வானைக் கொல்ல தான் எவருக்கும் நிலமும் பணமும் கொடுக்கவில்லை என்றும் கூறி இவர் நீதிமன்றத்தில் சரணடைந்தார்.

## மேற்கோள்கள்

பகுப்பு:உழவியலாளர்கள்
பகுப்பு:வாழும் மக்கள்
நாகசரி

**நாகசரி** (*Nagasari*) என்பது சாவகத் தீவின் பாரம்பரிய வேகவைத்த அணிச்சல் உணவாகும். அரிசி மாவு, தேங்காய்ப் பால் மற்றும் சர்க்கரை முதலியவற்றை வாழைப்பழத்தில் நிரப்பி தயார் செய்யப்படுகிறது.

## சொற்பிறப்பியல்
*ஜாவானீஸ் மொழியில் நாகா* என்றால் "பெரிய பாம்பு; டிராகன்" என்று பொருள். இது பழைய ஜாவாவில் புராண பச்சைப் பாம்பைக் குறிக்கிறது. இது பூமிக்கு வளத்தைத் தருகிறது. நாகா என்ற சொல் சமசுகிருத சொல்லிருந்து உருவானது.< *சாரி* என்றால் "அழகான; வளமான; அமைதியான" அல்லது "விதை; மலர்" எனப் பொருள்படும்.

*நாகசரி* என்றால் "டிராகனின் விதை" அல்லது "அழகான டிராகன்" என்று பொருள். ஜாவானீஸ் டிராகன் பெரும்பாலும் பச்சைப் பாம்பாகச் சித்தரிக்கப்படுவதால், உணவுக்குப் பச்சை நிறம் கொடுக்கப்படுகிறது.

*நாகசரி* என்ற வார்த்தை 1) ஒரு குறிப்பிட்ட மரம்; 2) ஒரு குறிப்பிட்ட பாடிக் முறையினைக் குறிக்கலாம்.

## வகைகள்
*நாகசரி* பச்சை நிறத்திலும் (மிகவும் பொதுவானது) மற்றும் வெள்ளை நிறத்திலும் (குறைவாக பொதுவானது) கிடைக்கின்றது. பச்சை நிறம் பாண்டன் இலைகள் சாற்றிலிருந்து வருகிறது. மகலாங்கில் வெள்ளை நாகசாரி *லெஜண்டோ* என் அழைக்கப்படுகிறது. 

நவீனக் காலத்தில், மக்கள் நாகசரியினை வெவ்வேறு வண்ணங்களில் தயாரிக்கின்றனர். நீல நாகசரி, கருவிளை பூக்களிலிருந்து அதன் நீல நிறத்தைப் பெறுகிறது.

நாகசாரி பொதுவாக இந்தோனேசியப் பாரம்பரிய சந்தையில் ஜாஜன் பாசர் என விற்கப்படுகிறது.

## மேற்கோள்கள்
 

## வெளி இணைப்புகள்

* கியூ நாகசரி செய்முறை  (இந்தோனேசிய மொழியில்)

பகுப்பு:வாழை
பகுப்பு:சாவகம்